**“Nyerj egy tálca Heinekent!” – A Player.hu** ([www.player.hu](http://www.player.hu)) **oldalán elérhető játék részvételi és játékszabályzata  (a továbbiakban: ”Szabályzat”)**

**1. Szervező**

1.1. A „Nyerj egy tálca Heinekent!” elnevezésű „promóciós” játék (továbbiakban: ”Játék”) szervezője a Player Média Kft. (1051 Budapest, Sas utca 10-12.); a továbbiakban: ”Szervező”).

**2. A Játék időtartama**

2.1. A Játék 2016. április 26., 27., és május 3., 4-ei napokon tart.

**3. A játék leírása**

3.1. A Szervező [www.player.hu](http://www.player.hu) oldalon (továbbiakban: „Weboldal”) egy kérdést tesz fel, amelyre e-mail formájában lehet válaszolni, amit a jatek@player.hu e-mail címre kell elküldeni. Az üzenetnek tartalmaznia kell a helyes választ. A helyesen válaszoló Résztvevők között a 7. pontban meghatározott Nyeremény kerül kisorsolásra. A Résztvevő a Játékban egy alkalommal vehet részt, azaz csak egy helyes választ tartalmazó üzenetet küldhet.

**4. Részvételi feltételek**

4.1. A Játékban kizárólag azon 18. életévét betöltött, állandó, bejelentett magyarországi lakóhellyel rendelkező (továbbiakban: ”Résztvevő”) személy vehet részt, aki elfogadja jelen játékszabályzatot.

**5. A Játék menete**

5.1. A Szervező 2016. április 26., 27., és május 3., 4-én a Weboldalon meghirdeti a „Nyerj egy tálca Heinekent!” elnevezésű Játékot. A Játékban a jelen Szabályzat 4. pontjának megfelelő személyek vehetnek részt. A 6. pontban meghatározott soroláson azon Résztvevők vehetnek részt, akik a Weboldalon közzétett cikkben feltett kérdésre a Játék időtartama alatt helyesen válaszoltak. A helyes választ tartalmazó hozzászólás feltöltésének határideje: 2016. április 26., 27., és május 3., 4 17:00. A kérdésre helyes választ adó Résztvevők között a Szervező nyereményeket sorsol ki.

**6. A nyereménysorsolásban résztvevők kiválasztása**

6.1. A Szervező a Játék időtartama alatt a jelen Szabályzatnak megfelelő és helyes válaszokat adó Résztvevők között 2016. április 26., 27., és május 3., 4 napján 18:00 órakor, a véletlenszerűség elvének eleget tevő gépi sorsolással alkalmanként összesen 1 darab, a 7. pontban meghatározott nyereményt (a továbbiakban: ”Nyeremény”) sorsol ki. A kisorsolt személyek továbbiakban „Nyertesek”. A sorsolás helyszíne a Szervező székhelye.

Nyertesek mellett alkalmanként Szervező 2 pótnyertest sorsol.

**7. Nyeremények**

7.1. Összesen 1 tálca Heineken sorsolásonként

A Nyeremények másra át nem ruházhatók, készpénzre, vagy egyéb tárgyi nyereményre nem válthatók át!

Egy Résztvevő a Játék teljes időtartama alatt legfeljebb egyszer lehet Nyertes személy.

**8. Nyertesek értesítése**

8.1. A Nyerteseket a szervező 2016. április 26., 27., és május 3., 4 napján 18:30-ig értesíti. A Nyeremények átvételéhez a Nyertes részéről további információ megadása szükséges, amelyeket a Szervező az érintettektől e-mailen és telefonon keresztül szervez be.

Amennyiben Nyertes adott nap 18:00-ig nem elérhető úgy a nyeremény a soron következő tartaléknyertest illeti.

**9. Nyeremények átvétele**

9.1. A Nyereményeket a Nyerteseknek futár szállítja ki.

9.2. A Nyeremények meghatalmazott útján is átvehetők. Meghatalmazott lehet minden legalább korlátozottan cselekvőképes személy, aki képviseleti és átvételi jogát teljes bizonyító erejű és mind a meghatalmazó, mind a meghatalmazott által aláírt alakszerű meghatalmazással igazolja. A meghatalmazás kötelező alaki kelléke a benne szereplő személyek születési családi neve, anyja neve, születési helye és ideje, lakcíme, valamint személyi igazolvány száma.

9.3. A Szervező kizárja a Játékból azt a Nyertest, aki részére a Nyereményt azért nem lehet átadni, mert az általa megadott személyes adatok nem valósak, hiányosak vagy tévesek, vagy az adott Nyertes egyéb okból nem felel meg a jelen Szabályzatban írt feltételeknek. A Nyertes téves adatszolgáltatásából eredően a Szervezőt semmilyen felelősség nem terheli.

**10. Általános rendelkezések**

10.1 Amennyiben a Résztvevő bármely okból nem felel meg a jelen Szabályzat feltételeinek, úgy a Szervező illetve a Szervező az érintett Résztvevőt a Játékból kizárhatja.

10.2 A Résztvevő a jelen Szabályzat elfogadásával egyidejűleg elismeri, hogy teljes körűen megismerte a jelen Szabályzatban rögzített valamennyi feltételt és magára nézve kötelezőnek ismeri el.

10.3 A Résztvevők tudomásul veszik, hogy a Játékban való részvétel önkéntes.

**11. Adatvédelem**

11.1 A Szervező által szervezett Játék (a továbbiakban: „Játék”) lebonyolítása érdekében szükségszerűen sor kerülhet személyes adatok kezelésére. A személyes adatokat a Szervező kezeli (a továbbiakban: „Adatkezelő”).

11.2. A személyes adatok gyűjtése és kezelése kizárólag az érintettek hozzájárulásával és beleegyezésével, önkéntes adatszolgáltatás útján valósul meg, csakúgy mint a Játékban való részvétel.

11.3. A személyes adat jogosultja bármikor megtagadhatja valamely személyes adatának átadását, ugyanakkor bizonyos adatok hiánya az érintettnek a Játékban való részvételét kizárja. Az Adatkezelő a Játék lebonyolítása során beszerzett személyes adatokat kizárólag a Játék érdekében használja fel.

A begyűjtött adatok elektronikusan, az adatfeldolgozó szerverén kerülnek tárolásra.

A begyűjtött személyes adatokat a Játék lezárásáig, vagy az érintett törlésre irányuló kérelme beérkezéséig tároljuk.

Budapest, 2016. április 26.